Teini-ikäiset mutanttininjakilpikonnat (vuoden 2003 animaatiosarja)

| Teini-ikäiset mutanttininjakilpikonnat> Teenage Mutant Ninja Turtles |
| --- | --- |
 Sarjan ensimmäisen viiden kauden tunnus.
Tyyli:  Animaatio
Kestoaika:  22 minuuttia
Luoja(t):  Lloyd Goldfine
Pääosissa:  Michael Sinterniklaas Wayne Grayson Sam Regal Frank Frankson Darren Dunstan Veronica Taylor Marc Thompson Scottie Ray
Alkuperämaa:   Yhdysvallat
Alkuperäiskieli:  englanti
Verkko:   4Kids TV (2003–2007)  The CW4Kids (2008–2009)  MTV3  Cartoon Network  MTV Juniori  Sub
Esitetty:  8. helmikuuta 2003 – 28. helmikuuta 2009
Tuotantokausia:  7
Jaksoja:  156 (luettelo jaksoista)
Ikäraja:  
Tuotanto
Tuottaja(t):  Lloyd Goldfine JoEllyn Marlow Sarah C. Nesbitt
Vastaava(t) tuottaja(t):  Gary Richardson Frederick U. Fierst Alfred Kahn Norman J. Grossfeld Thomas J. Kenney
Ohjaaja(t):  Roy Burdine Chuck Patton
Käsikirjoittaja(t):  Michael Ryan Marty Isenberg Christopher Yost Eric Luke Greg Johnson Ben Townsend Steve Murphy Roland Gonzalez Joe Kelly Rich Fogel Baz Hawkins Julia Lewald Matthew Drdek Brandon Sawyer Gavin Hignight Eugene Son Danny Fingeroth Steven Melching Dean Stefan Bob Forward Adam Beechen Roger Slifer Wendell Morris Larry Hama James Felder
Säveltäjä(t):  Ralph Schuckett Rusty Andrews John Angier Mark Breeding Louis Cortelezzi Joel Douek John Petersen Pete Scaturro John Siegler John Van Tongeren Russel Velazquez
Tuotantoyhtiö(t):  4Kids Entertainment Mirage Studios Dong Woo Animation
Aiheesta muualla
Virallinen sivusto
IMDb 
Teini-ikäiset mutanttininjakilpikonnat (engl. Teenage Mutant Ninja Turtles) on yhdysvaltalainen animaatiosarja, joka perustuu Kevin Eastmanin ja Peter Lairdin Teini-ikäiset mutanttininjakilpikonnat -sarjakuviin. Kyseessä oli Turtles-sarjan uudelleenkäynnistys, jonka oli tarkoitus tuoda Turtlesit takaisin ohjelmaan. Sarjaa oli tuottamassa myös Turtlesien sarjakuvakustantajana toimiva Mirage Studios ja erityisesti Peter Laird, jonka myötä animaatio oli enemmän sarjakuvan kaltainen, toisin kuin 1980- ja 1990–luvuilla esitetty Turtles – mutanttikilpikonnat -animaatiosarja. Vuoden 2003 Turtles on mahdollisesti tunnetuin Turtles-sarja. Sarjan neljän ensimmäisen tuotantokauden monet jaksot perustuvat alkuperäisiin sarjakuviin ja ne noudattavat uskollisimmin sarjakuvien juonen kulkua, mutta joitain muutoksia on tehty juonikuvioihin ja hahmoihin. Fox Children’s Networkin vaati, että sarjan synkkyyttä pitää keventää, jotta siitä tulisi myös lapsille sopiva.
Sarja alkoi Yhdysvalloissa 8. helmikuuta 2003 pilottijaksolla FoxBox-kanavalla ja nousi suureen suosioon. 4Kids ilmoitti kesällä 2003 tilanneensa sarjalle toisen tuotantokauden. Sarjasta tuotettiin yhteensä 156 jaksoa 7 tuotantokauden verran, vaikka 5 tuotantokauden oli alun perin tarkoitus olla sarjan viimeinen tuotantokausi, mutta sarjan suosio johti animaatiosarjan jatkamiseen. Sarjan tuotantokaudet 1–5 etenevät nykypäivässä, mutta 6. tuotantokausi laittaa sankarit tulevaisuuteen vuoteen 2105, jossa he seikkailevat Casey Jonesin ja April O’Neilin kaukaisen jälkeläisen Cody Jonesin kanssa. 7. tuotantokaudella he palaavat takaisin nykyhetkeen ja itse hahmot saivat uuden piirrostyylin, jonka myötä ne muistuttavat vuoden 2007 elokuvan hahmoja. Sarja päättyi seitsemänteen tuotantokauteen 28. helmikuuta 2009.
Sarjan pohjalta julkaistiin myös elokuva Turtles Forever vuonna 2009, joka toimii sarjan finaalina. Elokuvaa esitettiin ensi kerran San Diegossa pidetyssä sarjakuvatapahtumassa.
Suomessa sarja alkoi 5. lokakuuta 2003 MTV3:lla ja nähtiin viimeisen kerran 26. joulukuuta 2009. Myöhemmin sarjaa on esitetty MTV3:n lisäksi C More Juniorilla ja Subilla, sekä maksullisella Cartoon Networkilla.